钦定古今图书集成/明伦汇编/氏族典/第286卷 > 黄琛
## 钦定古今图书集成/明伦汇编/氏族典/第286卷 > 黄琛

按《延平府志》：“琛字廷献，将乐人，伯固七世孙。正统四
年进士。除户部主事，历郎中。奉诏赈济淮北人赖全
活者万数。擢江西左参政，理繁有道，升左布政使。会
洞寇朱绍纲叛，琛率师破其垒，俘绍纲，馀党悉平。以
忧制去。起复，改浙藩。寻升南京户部侍郎，奉命巡抚
四川，召还，掌部事，卒。”